Hysbyseb yn dangos esblygiad y Transporter.
Cyfres o gerbydau gan Volkswagen AG ydy'r **Volkswagen Transporter**.

Cerbydau masnachol ysgafn oeddent yn wreiddiol, ond maent bellach yn cynnwys faniau, faniau-mini, bysiau-mini, tryciau *pick-up* a faniau gwersylla (e.e. y Volkswagen Camper) sydd wedi cael eu cynhyrchu am dros 55 mlynedd ers eu lansio yn 1950. Maent wedi bod ar gael yn fyd eang drwy bron gydol y cyfnod hwn.

Er i genhedloedd T1 i T3 gael eu henwi'n answyddogol ac yn ôl-weithredol, caiff y gyfres T ei chysidro'n blatfform swyddogol Volkswagen erbyn hyn.

T1 – Type 2 (T1)
----------------

 *Prif erthygl: Volkswagen Camper*
1950–1967 — Deilliodd yn wreiddiol o'r Volkswagen Type 1 (Volkswagen Beetle), y **Volkswagen Type 2 (T1)** oedd y genhedlaeth gyntaf o'r teulu Transporter poblogaidd gan Volkswagen. Caent eu hadnabod yn answyddogol gan rai brwdfrydig fel "split screens" neu "splitties".

T2 – Type 2 (T2)
----------------

Volkswagen Type 2 (T2b)
1968–presennol — T1 wedi cael ei uwchraddio yn weledol yw'r platfform **Volkswagen T2** yn elfennol, (gan mai dyma'r unig gerbyd a oedd yn rhannu'r platfform hyd hynny) gyda modur o Volkswagen Type 4 wedi bod ar gael fel opsiwn ynddi ers 1972. Adnabyddir y genhedlaeth hon yn answyddogol fel "bay", o *bay window* (ffenestr bae) neu "bread loaf" (torth fara) oherwydd y siap.

VW Kombi Total Flex 2010
### Tanwydd-hyblyg

Hyd 2010 o leiaf, mae T2 gyda modur tanwydd-hyblyg sy'n rhedeg ar gyfunid o betrol ac ethanol yn parhau i gael ei gynhyrchu ym Mrasil, caiff ei alw'n Volkswagen Kombi Total Flex.

T3 – Type 2 (T3)
----------------

Volkswagen Type 2 (T3/Vanagon/T25)
1980–1991 — Cyflwynwyd y platfform T3, y **Volkswagen Type 2 (T3)**, a adnabyddir hefyd fel y **T25**, (neu Vanagon yn yr Unol Daleithiau), ym 1980. Dyma oedd un o blatfformiau olaf Volkswagen i ddefnyddio modur aer-oeri. Diflanodd modur aer-oeri Volkswagen dros gyfnod wrth i ddŵr-oeri gael ei gyflwyno (ond roedd dal yn fowntiedig yn y cefn) ym 1984.

T4 – Transporter (T4)
---------------------

Volkswagen Transporter (T4)
Volkswagen Transporter (T4) fersion wedi'i wneud yn Taiwan
1990–2003 — Dyma'r cerbyd "T platform" cyntaf i gael ei dynodi felly'n swyddogol, cafodd cyfres y **Volkswagen Transporter (T4)** ei diweddaru'n ddramatig gyda defnydd modur wedi ei fowntio yn y blaen, gyriant olwyn-blaen, a dŵr-oeri.

T5 – Transporter (T5)
---------------------

Volkswagen Transporter (T5)
2003–presennol — Y **Volkswagen Transporter (T5)** yw fersiwn cyfredol y platfform Volkswagen T. Ni werthir hwn yng Ngogledd America oddieithr i Mecsico.

Cafodd y Transporter T5 ei ailddylunio mymryn yn hwyr yn 2009. Gydag opsiynau *powertrain* newydd yn cynnwys modur dîsl *common rail*, y tro cyntaf yn y byd i'r math yma gael ei ddefnyddio ar gerbyd masnachol ysgafn gyda thrawsyriant cydiwr ddeuol, sef blwch-gêr 7-cyflymder *Direct-Shift Gearbox* (DSG) Volkswagen.

Cyfeiriadau
-----------

1. 1 2 3   Europe's slight rise & anticipated decline - Auto by the Numbers - car sales, production in Western Europe - Illustration - Statistical Data Included. *Automotive Design & Production, April 2002 by Mark Fulthorpe / Gardner Publications, Inc. / Gale Group*. CBS Interactive Business UK. Adalwyd ar 17 Rhagfyr 2009.
2. 1 2 3   Im Fokus: Volkswagen - Kernkompetenz: Sparen. *CSM Worldwide*. Automobil-Produktion.de (Mawrth 2006). Adalwyd ar 17 Rhagfyr 2009.

Dolenni allanol
---------------

Comin WikimediaComin Wikimedia
Mae gan Gomin Wikimedia  
gyfryngau sy'n berthnasol i:
***Volkswagen Type 2***

* Volkswagen Group
* Volkswagen Commercial Vehicles